Diari Oficial de la Generalitat Valenciana


Sumari del DOGV 4980, del 07-04-2005 (2005/3086)

Juí universal de fallida número 229/2003. Cèdula de notificació.
----------------------------------------------------------------

### Dades del document

Número de DOGV
:   4980

Data del DOGV
:   07-04-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/3086


Organisme emissor
:   Jutjat de Primera Instància Número 16 de València

Tipus de document
:   Anunci

Juí universal de fallida número 229/2003. Cèdula de notificació. [2005/F3086]
  
Amparo Justo Bruixola, secretària del Jutjat de Primera Instància número 16 de València, mitjançant este edicte faig saber:
  
Que en este jutjat se seguixen les actuacions de juí universal de fallida amb el número 229/2003 a instància de la mercantil Ferrando Guanter, SL, en les quals amb esta data s'ha dictat la interlocutòria que té la part dispositiva següent:
  
Part dispositiva
  
1. Es declara la finalització, amb caràcter provisional i sense perjuí de represa si la fallida arribara a tindre millor fortuna, del present juí universal de fallida de l'entitat Ferrando Guanter, SL, la qual queda restituïda en la seua plena capacitat jurídica i amb reserva als creditors de les accions singulars que els corresponguen segons dret per al cobrament dels seus crèdits.
  
2. Que el síndic retorne a la fallida tots els llibres, efectes i papers que se li ocuparen en el seu moment, així com la fiança de presó segura prestada per import de 300 euros mitjançant orde de devolució a l'efecte. Que el síndic desglosse i retorne igualment la documentació comptable de l'entitat aportada a les actuacions.
  
3. Doneu la mateixa publicitat a la present resolució que l'acordada per a la interlocutòria que declara la fallida. A este fi, publiqueu edicte al tauler d'anuncis d'este jutjat i en el Diari Oficial de la Generalitat Valenciana, i així mateix que es curse orde en forma al Registre Mercantil d'esta província en tant que és resolució que afecta la sindicatura (article 321.5é del Reglament del Registre Mercantil), despatxos que es lliuraran al procurador de la fallida per a diligència i devolució a les actuacions. Remeteu butlletí a l'Institut Nacional d'Estadística i a la unitat corresponent del Consell General del Poder Judicial.
  
4. S'acorda el cessament de la retenció de la correspondència postal i telegràfica de la fallida i dirigiu ofici en este sentit a l'organisme autònom de Correus i Telègrafs a València.
  
5. S'acorda el cessament en les seues funcions del síndic únic nomenat, Rafael Tatay Escriche, així com del comissari Jorge Perepérez Ventura, als quals es notificarà esta resolució.
  
6. Notifiqueu esta resolució a la fallida i restants creditors presentats en l'expedient i porteu-ne testimoni a totes les peces del juí, i una vegada s'hagen practicat totes les esmentades actuacions arxiveu provisionalment les actuacions i quede nota suficient en el llibre registre.
  
Mode d'impugnació: mitjançant recurs d'apel·lació davant de l'Audiència Provincial de València (article 455 de la Llei d'Enjudiciament Civil).
  
El recurs es prepararà per mitjà d'escrit presentat en este jutjat en el termini de cinc dies hàbils comptats des de l'endemà de la notificació, limitat a citar la resolució apel·lada i manifestar la voluntat de recórrer, amb expressió dels pronunciaments que impugna (article 457.2 de la Llei d'Enjudiciament Civil).
  
Ho acorda i firma sa senyoria. En done fe.
  
I perquè es publique en el Diari Oficial de la Generalitat Valenciana expedisc el present edicte, que firme i segelle.